OpenLLM-France/wikimedia huggingface dataset:
# Rajella nigerrima

Rajella nigerrima és una espècie de peix de la família dels raids i de l'ordre dels raïformes.

## Morfologia

* Les femelles poden assolir 27,3 cm de longitud total.

## Reproducció

És ovípar i les femelles ponen càpsules d'ous, les quals presenten com unes banyes a la closca.

## Hàbitat

És un peix marí i d'aigües profundes que viu entre 780–960 m de fondària.

## Distribució geogràfica

Es troba a l'oceà Pacífic sud-oriental: el Perú i Xile.

## Observacions

És inofensiu per als humans.

## Referències

* ↑ «Rajella nigerrima». Catalogue of Life. (anglès) (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315.
* ↑ Breder, C. M.; Rosen, D. E. Modes of Reproduction in Fishes (en anglès). Museu Americà d'Història Natural, 1966.
* ↑ Long, D.J. i J.E. McCosker, 1999. A new species of deep-water skate, Rajella eisenhardti (Chondrichthyes: Rajidae) from the Galápagos Islands. Proc. Biol. Soc. Wash. 112(1):45-51.
* ↑ Pequeño, G., 1989. Peces de Chile. Lista sistemática revisada y comentada. Rev. Biol. Mar., Valparaíso 24(2):1-132.

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Compagno, L.J.V., 1999. Checklist of living elasmobranchs. p. 471-498. A W.C. Hamlett (ed.) Sharks, skates, and rays: the biology of elasmobranch fishes. Johns Hopkins University Press, Maryland, Estats Units.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* McEachran, J.D. i L.J.V. Compagno, 1982. Interrelationships of and within Breviraja' based on anatomical structures (Pisces: Rajoidei). Bull. Mar. Sci. 32(2):399-425.
* McEachran, J.D. i K.A. Dunn, 1998. Phylogenetic analysis of skates, a morphologically conservative clade of elasmobranchs (Chondrichthyes: Rajidae). Copeia (2):271-290.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
* uBio (anglès)
# Gabieto Occidental

El Gabieto Occidental és una muntanya de 3.034 m d'altitud, amb una prominència de 98 m, que es troba al massís del Mont Perdut, a la província d'Osca (Aragó). L'ascensió al cim es pot fer des del Refugi de Sarradets.
La primera ascensió la van realitzar Henri Brulle i Jean Bazillac.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Coll, Xavier; Coll, Joan. Ordesa Vignemale Mte Perdido, Esc. 1:40.000. 4a. ed.. Granollers: Editorial Alpina, 1976 (E-25). ISBN 84-7011-067-5.
* ↑ «Taillon (3.114 m.) i Gabietos (3.031 i 3.034 m.)». Engarrista.com, 09-09-2012. [Consulta: 14 octubre 2017].
# Fuente-Álamo

* No s'ha de confondre amb Fuente Álamo.
Fuente-Álamo és un municipi de la província d'Albacete a la comunitat de Castella la Manxa (Espanya). Limita amb els municipis de Montealegre del Castillo, Corral-Rubio, Pétrola, Chinchilla de Monte-Aragón, Tobarra i Ontur; i amb Jumella a la Regió de Múrcia.
# Sacre emperador romanogermànic

* Aquest article tracta sobre l'emperador del Sacre Imperi (s. IX-XIX). Si cerqueu l'emperador de l'antiga Roma, vegeu «emperador romà d'Occident».
El sacre emperador romanogermànic era el governant del Sacre Imperi Romanogermànic, origen de nombrosos països principalment d'Europa central. S'estén en el temps des de la seva creació al segle viii fins al seu esfondrament en 1806.
El títol d'«Emperador» va passar dels romans als francs, quan, en el 800, el Papa Lleó III va coronar Carlemany, Rei dels francs i Emperador, a canvi de la seva protecció a l'Església. A la divisió del regne franc en tres parts pel Tractat de Verdun en 843, el títol d'Emperador d'Occident s'assigna al Regne de Lotaríngia.
Carles III el Gras, rei d'Alemanya, torna a integrar -temporalment- França oriental i la Lotaríngia, amb la qual cosa és coronat Emperador el 12 de febrer de 881. A partir d'aquest moment el títol roman només en la reis del Sacre Imperi Romanogermànic, tot i que varen existir diversos interregnes i no tots els reis varen ser emperadors.
El nom d'Emperador d'Occident, així com el nom del Sacre Imperi, només va ser utilitzat en segles posteriors. Amb la inclusió del concepte «sacre» el papa augmentava el seu paper en els afers d'estat, i en les croades. Inicialment, l'Emperador s'anomenava Imperator Augustus, com a suposat successor dels emperadors romans.
Fins al 1508, el rei era elegit per un grup de prínceps més tard coneguts com a prínceps electors, però esdevenia emperador quan era coronat pel Papa a Roma. El rol d'Emperador tenia una funció més religiosa que militar: la protecció de l'Església per a la supervivència del cristianisme, mitjançant la protecció de les ànimes. Els emperadors també s'ordenaven com subdiaques de serveis cristians, la qual cosa excloïa als no-catòlics i a les dones del tron. Així, la cooperació entre els militars i els religiosos mai estava clara i portava a continus conflictes entre els Ducs i els papes, per exemple en la Querella de les Investidures en el segle xi.
Carles V d'Alemanya (1519-1530) va ser el darrer emperador coronat pel papa. A partir del seu successor Ferran I d'Habsburg els emperadors eren elegits per la noblesa. Això comportava que, a diferència de França, el regne d'Alemanya era només parcialment hereditari, encara que freqüentment romania en una dinastia fins que no hi havia cap successor més. Alguns historiadors suggereixen que la tasca dels electors era per resoldre conflictes, només si la regla dinàstica era confusa. Tanmateix, el procés significava que el principal candidat havia de fer concessions, per les quals els votants es mantenien al seu costat, les anomenades Wahlkapitulationen (capitulacions d'elecció).
Després de 1438, el regne romania a la casa d'Habsburg, amb l'excepció breu del Wittelsbach Carles VII Albert. En 1508, i de forma permanent després de 1556, el Rei aconsegueix el títol d'Emperador electe sense viatjar a Roma per ser coronat pel papa.
La saga d'emperadors del Sacre Imperi va acabar el 1806. El seu últim ocupant va ser Francesc II d'Habsburg.

## Vegeu també

* Llista d'emperadors del Sacre Imperi Romanogermànic
# Medaller dels Jocs Olímpics d'Hivern de 1924

El medaller dels Jocs Olímpics d'Hivern de 1924 presenta totes les medalles lliurades als esportistes guanyadors de les proves disputades en aquest esdeveniment, realitzat entre el 25 de gener i el 5 de febrer de 1924 a la ciutat de Chamonix (França).
Les medalles apareixen agrupades pels Comitès Olímpics Nacionals participants i s'ordenen de forma decreixent contant les medalles d'or obtingudes; en cas d'haver empat, s'ordena d'igual forma comptant les medalles de plata i, en cas de mantenir-se la igualtat, es conten les medalles de bronze. Si dos equips tenen la mateixa quantitat de medalles d'or, plata i bronze, es llisten en la mateixa posició i s'ordenen alfabèticament.

## Medaller

| Jocs Olímpics d'hivern de 1924 | Jocs Olímpics d'hivern de 1924 | Jocs Olímpics d'hivern de 1924 | Jocs Olímpics d'hivern de 1924 | Jocs Olímpics d'hivern de 1924 | |
| Posició | CON | | | | Total |
| 1 | Noruega | 4 | 7 | 6 | 17 |
| 2 | Finlàndia | 4 | 4 | 3 | 11 |
| 3 | Àustria | 2 | 1 | 0 | 3 |
| 4 | Suïssa | 2 | 0 | 1 | 3 |
| 5 | Estats Units | 1 | 2 | 1 | 4 |
| 6 | Regne Unit | 1 | 1 | 2 | 4 |
| 7 | Suècia | 1 | 1 | 0 | 2 |
| 8 | Canadà | 1 | 0 | 0 | 1 |
| 9 | França | 0 | 0 | 3 | 3 |
| 10 | Bèlgica | 0 | 0 | 1 | 1 |
# Écretteville-sur-Mer

Écretteville-sur-Mer és un municipi francès situat al departament del Sena Marítim i a la regió de Normandia. L'any 2007 tenia 105 habitants.

## Demografia
### Població

El 2007 la població de fet d'Écretteville-sur-Mer era de 105 persones. Hi havia 36 famílies de les quals 4 eren unipersonals (4 dones vivint soles i 4 dones vivint soles), 12 parelles sense fills, 16 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 47 habitatges, 35 eren l'habitatge principal de la família, 11 eren segones residències i 1 estava desocupat. Tots els 47 habitatges eren cases. Dels 35 habitatges principals, 31 estaven ocupats pels seus propietaris i 4 estaven llogats i ocupats pels llogaters; 3 tenien tres cambres, 11 en tenien quatre i 21 en tenien cinc o més. 32 habitatges disposaven pel capbaix d'una plaça de pàrquing. A 12 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Écretteville-sur-Mer el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 0 | 65 a 69 | 4 |
| 4 | 60 a 64 | 4 |
| 0 | 55 a 59 | 0 |
| 4 | 50 a 54 | 4 |
| 8 | 45 a 49 | 8 |
| 8 | 40 a 44 | 4 |
| 0 | 35 a 39 | 4 |
| 8 | 30 a 34 | 0 |
| 0 | 25 a 29 | 4 |
| 4 | 20 a 24 | 4 |
| 12 | 15 a 19 | 0 |
| 4 | 10 a 14 | 16 |
| 0 | 5 a 9 | 0 |
| 4 | 0 a 4 | 4 |

## Economia

El 2007 la població en edat de treballar era de 68 persones, 54 eren actives i 14 eren inactives. De les 54 persones actives 43 estaven ocupades (29 homes i 14 dones) i 11 estaven aturades (5 homes i 6 dones). De les 14 persones inactives 4 estaven jubilades, 5 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era una fusteria.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques d'Écretteville-sur-Mer a l'INSEE.
* Évolution et structure de la population Fitxa amb el detall de dades d'Écretteville-sur-Mer a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Fuente-Olmedo

Fuente-Olmedo és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 67 | 66 | 58 | 53 |
# Copa del Món de Futbol de 1962 - Grup 3

El Grup 3 de la Copa del Món de Futbol 1962, disputada a Xile, estava compost per quatre equips, que s'enfrontaren entre ells amb un total de 6 partits. Els dos millors classificats passaren a jugar la segona fase, els quarts de final.

## Integrants

El grup 3 està integrat per les seleccions següents:
| Brasil | Txecoslovàquia | Mèxic | Espanya |

## Classificació

| Pos | Equip | PJ | PG | PE | PP | GF | GC | GR | Pts | Classificació |
| 1 | Brasil | 3 | 2 | 1 | 0 | 4 | 1 | 4,000 | 5 | Avança a la segona fase |
| 2 | Txecoslovàquia | 3 | 1 | 1 | 1 | 2 | 3 | 0,667 | 3 | Avança a la segona fase |
| 3 | Mèxic | 3 | 1 | 0 | 2 | 3 | 4 | 0,750 | 2 | |
| 4 | Espanya | 3 | 1 | 0 | 2 | 2 | 3 | 0,667 | 2 | |

## Partits
### Brasil vs Mèxic

| Brasil | 2–0 | Mèxic |
| Zagallo 56' Pelé 73' | Informe | |

### Txecoslovàquia vs Espanya

| Txecoslovàquia | 1–0 | Espanya |
| Štibrányi 80' | Informe | |

### Brasil vs Txecoslovàquia

| Brasil | 0–0 | Txecoslovàquia |
| | Informe | |

### Espanya vs Mèxic

| Espanya | 1–0 | Mèxic |
| Peiró 90' | Informe | |

### Brasil vs Espanya

| Brasil | 2–1 | Espanya |
| Amarildo 72', 86' | Informe | Adelardo 35' |

### Mèxic vs Txecoslovàquia

| Mèxic | 3–1 | Txecoslovàquia |
| Díaz 12' Del Águila 29' Hernández 90' (p.) | Informe | Mašek 1' |
# Sorbas

Sorbas és una localitat de la província d'Almeria. L'any 2005 tenia 2.840 habitants. La seva extensió superficial és de 249 km² i té una densitat d'11,4 hab/km². Està situada a una altitud de 409 metres i a 56 quilòmetres de la capital de la província, Almeria.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 |
| 2.834 | 2.748 | 2.735 | 2.693 | 2.651 | 2.732 | 2.749 | 2.707 | 2.840 | 2.836 |
# Sant Ferran-Princesa Mercé

Sant Ferran-Princesa Mercé és un barri de la ciutat d'Alacant. Segons el cens de 2008 té 5.318 habitants (2.522 homes i 2.796 dones). Està delimitat pel Polígon de Sant Blai al nord, la Florida Baixa i el Polígon del Baver al sud, Alipark a l'est, i la Florida Alta a l'oest. El seu codi postal és el 03006.
El seu nom fa referència, d'una banda a la Caserna del Regiment de Sant Ferran, ja derrocada i a la princesa Maria de la Mercè de Borbó i Habsburg-Lorena.
La denominació actual de Sant Ferran xoca amb la denominació tradicional que porta el barri situat a les faldes del castell de Sant Ferran, al costat del passeig de Campoamor.

## Referències

* ↑ Montero Pérez, Francisco.
# Entre todas las mujeres

Entre todas las mujeres és una pel·lícula espanyola del 1998 dirigida per Juan Ortuoste, amb guió d'aquest mateix amb Luis Eguiraun i Pedro Ugarte, basat en la novel·la d'aquest darrer Los cuerpos de las nadadoras. Fou coproduïda per les empreses bilbaïnes Lan Zinema i Sendeja Films amb escenaris al Metro de Bilbao. La seva estrena als cinemes va passar desapercebuda.

## Argument

Jorge Galíndez és un periodista i escriptor frustrat que es troba tancat a la presó per la seva relació amb una estafa promoguda per l'empresari promotor Enbeita. Allí recorda els esdeveniments dels darrers anys de la seva vida, principalment les seves atzaroses relacions sentimentals amb dones.

## Protagonistes

* Mikel Albisu... Col·leccionista
* Teresa Andonegui... Ana
* Ramón Barea... Jorge
* Maiken Beitia... Adelaida
* Mariví Bilbao ... Beatrzi
* Teresa Calo... Carmen
* Aitana Durán... Vanessa
* Saturnino García... Sangóniz
* Lander Iglesias... Scottie
* Jone Irazabal ... Julio
* Antonio Resines... Enbeita

## Referències

* ↑ Entre todas las mujeres, Auñamendi Eusko Entziklopedia
* ↑ Entre todas las mujeres, El País, 16 de setembre de 1999
# Martín del Barco Centenera

Martín del Barco Centenera (Logrosán, Cáceres, 1535 - ¿1605?), va ser un clergue espanyol que participà activament en la conquesta i colonització de la Río de la Plata.
Va ser l'autor del "poema històric" Argentina y conquista del Río de la Plata con otros acaecimientos de los reinos del Perú, Tucumán y el Estado del Brasil, en el qual apareix per primera vegada el topònim "Argentina"

## Biografia

Era fills de llauradors rics, i ell estudià a Salamanca on es llicencià en teologia. A Madrid aconseguí el nomenament d'Ardiaca de la Catedral d'Asunción al Paraguay i es va embarcar cap Amèrica com capellà en l'armada del Adelantado del Río de la Plata Juan Ortiz de Zárate. Arribà a la conca del Río de Plata a finals de 1573.
Acompanyà l'expedició del capità Ruy Díaz Melgarejo, va aprendre l'dioma guaraní i va intervenir en diverses expedicions i va evangelitzar nombrosos amerindis. El governador Granero de Ávalos el va nomenar capellà de la Real Audiencia de Charcas i, posteriorment, vicari de la zona de Potosí, i va residir a Porco.

### Procés per conducta

Pel seu comportament a Cochabamba va ser acusat i condemnat amb la privació del seu ofici inquisitorial pel visitador Dr. Juan Ruiz de Prado el 14 d'agost de 1590. Els càrrecs incloïen viure amistançat amb una dona casada. Se li van imposar 250 pesos de multa. Tornà a la península Ibèrica i s'establí a Lisboa (Portugal) com capellà del virrei don Cristóbal de Moura, marquès de Ciudad Rodrigo. Allí publicà el seu poema La Argentina (1602) i vamorir poc després. Els crítics consideren que el mèrit literari d'aquest poema és escàs però té un gran valor històric. Fa al·lusió a les pirateries de Francis Drake i de Thomas Cavendish.

## Obra

* La Argentina y Conquista del Río de la Plata: con otros acaecimientos de los reynos del Peru, Tucuman, y estado del Brasil, Lisboa: Pedro Crasbeeck, 1602.

## Bibliografia

* “La epopeya de la raza extremeña en India”, Vicente Navarro del Castillo, ISBN 84-400-5359-2

## Enllaços externs

* Barco Centenera de Miguel Maguiño Veneros Arxivat 2004-10-28 a Wayback Machine.
# Xenarc

Xenarc és el nom dels següents personatges:
* Xenarc d'Acaia, ambaixador i estrateg aqueu
* Xenarc (escriptor), escriptor de mims grec
* Xenarc (poeta), poeta grec
* Xenarc de Selèucia, filòsof grec
# Francisco Medina Luna

* Per a altres significats, vegeu «Piti».
Francisco Medina Luna, més conegut com a Piti, és un exfutbolista professional català nascut a Reus (Baix Camp), el 26 de maig de 1981. Ocupava la posició de davanter.

## Trajectòria

Comença la seua carrera per diversos equips modestos d'arreu dels Països Catalans: Atlètic Segre, UE Tàrrega i Reus Deportiu. Seria captat pel Reial Saragossa, que l'hi incorporaria al seu equip filial. Tot i això, el davanter debuta a primera divisió amb els aragonesos a la campanya 04/05, encara que jugant només tres partits.
El 2005 deixa el Saragossa i fitxa pel Ciudad de Murcia, de Segona Divisió. A l'equip murcià hi marca 8 gols en 29 partits. A l'any següent canvia Múrcia per Alacant al recalar a l'Hèrcules CF. El reusenc romandria durant dues campanyes al conjunt herculà, en les quals hi seria suplent, a més de cedit al Rayo Vallecano en part de la temporada 06/07.
La temporada 08/09 retorna al Rayo, que havia aconseguit l'ascens a Segona Divisió. Amb els madrilenys, el davanter recupera la titularitat: juga 37 partits i marca 8 gols, decisius per a la permanència dels vallecans.

## Enllaços externs

* Estadístiques del jugador (castellà)
* Estadístiques del jugador (castellà)
# Cophixalus tetzlaffi

Cophixalus tetzlaffi és una espècie de granota que viu a Indonèsia.
Està amenaçada d'extinció per la pèrdua del seu hàbitat natural.

## Referències

* Günther, R. 2004. Cophixalus tetzlaffi. Llista Vermella d'Espècies Amenaçades de la UICN 2006. Consulta: 1 de febrer del 2008.
# Resolució 10 del Consell de Seguretat de les Nacions Unides

La Resolució 10 del Consell de Seguretat de les Nacions Unides, aprovada per unanimitatel 4 de novembre de 1946, va determinar que ja no existia una justificació perquè la dictadura de Francisco Franco a Espanya fos vigilada pel Consell de Seguretat, transferint tota la documentació relativa sobre aquest assumpte a l'Assemblea General de les Nacions Unides.

## Vegeu també

* Llista de resolucions del Consell de Seguretat de les Nacions Unides 1 a la 100 (1946 - 1952)

## Enllaços externs

* PDF Text de la Resolució a UN.org
# Medionidus parvulus

Medionidus parvulus és una espècie de mol·lusc bivalve de la família Unionidae. Viu a l'aigua dolça.
Es troba als Estats Units: Geòrgia i Tennessee.

## Referències

* 1 2 IUCN (anglès)
* ↑ U.S. Fish and Wildlife Service (anglès)
# Xenarc (escriptor)

Xenarc (en llatí Xenarchus, en grec antic Ξέναρχος) fill de Sofró i com el seu pare, un cèlebre escriptor de mims grec. Va florir durant la guerra de Rhegium (399 aC a 389 aC) a la cort de Dionís I el Vell, que es diu que el va utilitzar per ridiculitzar en poemes als habitants de Rhegium tractant-los de a covards, segons diuen Suides i Foci. El seus mims els mencionen Sofró i Aristòtil.

## Referències

* ↑ 1.Xenarchus a: William Smith (editor), A Dictionary of Greek and Roman biography and mythology. Vol. III Boston: Little, Brown & Comp., 1867, p. 1288

## Bibliografia

* Harry Thurston Peck. Harpers Dictionary of Classical Antiquities. New York. Harper and Brothers. 1898.
# Francisco Moreno Martínez

Francisco Moreno Martínez (Mahora, 14 de març de 1934 - Albacete, 23 de gener de 2018) fou un ciclista espanyol, que va ser professional del 1955 al 1962. En el seu palmarès destaca una victòria d'etapa a la Volta a Espanya de 1961.

## Palmarès

* 1959
** Vencedor d'una etapa a la Bicicleta Eibarresa
* 1960
** 1r al Trofeu Masferrer
** Vencedor d'una etapa a la Volta a Llevant
* 1961
** Vencedor d'una etapa a la Volta a Espanya

### Resultats a la Volta a Espanya

* 1955. 19è de la classificació general
* 1956. 36è de la classificació general
* 1957. 6è de la classificació general
* 1958. 28è de la classificació general
* 1961. 37è de la classificació general i vencedor d'una etapa

### Resultats al Tour de França

* 1958. 71è de la classificació general

### Resultats al Giro d'Itàlia

* 1961. 53è de la classificació general

## Referències

* ↑ «MORENO MARTÍNEZ Francisco». [Consulta: 15 febrer 2023].
* ↑ «Falleció el exciclista Francisco Moreno» (en castellà), 23-01-2018.
* ↑ «Fallece el mítico ciclista y empresario albaceteño Francisco Moreno» (en castellà), 23-01-2018.

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Cophixalus shellyi

Cophixalus shellyi és una espècie de granota del gènere Cophixalus i de la família Microhylidae. que viu a Papua Nova Guinea. Aquestes viuen a altituds de 1,100-2,900 m per sobre del nivell del mar.

## Referències

* Richards, S. & Parker, F. 2004. Cophixalus shellyi. Llista Vermella d'Espècies Amenaçades de la UICN 2006. Consulta: 1 de febrer del 2008.
# Albert Pallavicini

Albert Pallavicini (italià: Alberto Pallavicini) fou el cinquè marquès de Bodonitza des de la mort del seu pare fins al seu propi decés el 1311. El seu pare, Tomàs, era renebot del primer marquès, Guiu. Es casà amb Maria dalle Carceri, una noble veneciana d'Eubea. Fins i tot obtingué una sisena part de l'illa.
Fou un vassall lleial dels prínceps d'Acaia. El 1305, el seu senyor, Felip de Savoia, el convocà a un torneig i un parlament a l'istme de Corint. El 1307 respongué a una convocatòria similar de Felip I de Tàrent. El 15 de març 1311, seguí Gualter V de Brienne a la batalla del Cefís, en la qual perdé la vida. Segons el Llibre de les usances i els estatuts de l'Imperi de Romania, el seu feu fou heretat per la seva vídua i la seva filla, Guillema.

## Bibliografia

* Miller, William «The Marquisate of Boudonitza (1204–1414)» (en anglès). Journal of Hellenic Studies, 28, 2, 1908, pàg. 234-249. DOI: 10.2307/624608. JSTOR: 624608.
* A History of the Crusades, Volume III: The Fourteenth and Fifteenth Centuries (en anglès). University of Wisconsin Press, 1975. ISBN 0-299-06670-3.
# Renaissance FC

El Renaissance FC és un club de futbol de la ciutat de N'Djamena, Txad.
Va ser fundat el 1954. Els seus colors són el vermell i el verd.

## Palmarès

* Lliga txadiana de futbol:
       1989, 2002, 2003, 2004, 2005, 2006, 2007
* Copa txadiana de futbol:
       1990, 1996
* Copa de la Lliga de N'Djaména de futbol:
       2011, 2013
* Supercopa txadiana de futbol:
       2011

## Referències

* ↑ «Finale de la Ligue de football de N'Djaména.», 10-10-2013. [Consulta: 30 desembre 2018].
* ↑ «Chad N'Djamena Premier Division 2010 Historical Data». crankshaw-sports-stats.com/leagues/central_africa/chad/premiere_division_1.html. [Consulta: 9 abril 2019].
* ↑ «Chad - List of Champions». RSSSF. [Consulta: 16 agost 2019].
* 1 2 «Chad - List of Cup Winners». RSSSF. [Consulta: 16 agost 2019].